Spisak het-trikova u Premijer ligi Engleske
Od početka takmičenja Premijer lige Engleske koja je osnovana 1992. godine, više od 100 nogometaša je postiglo tri gola (hattrick) ili više golova u jednoj utakmici. Prvi nogometaš koji je ostvario ovaj podvig je bio Francuz Eric Cantona, koji je postigao tri gola za Leeds United u pobjedi 5-0 protiv Tottenhama. Dvadeset igrača je dalo više od tri gola u utakmici; od kojih su četiri igrača, Andrew Cole, Alan Shearer, Jermain Defoe i Dimitar Berbatov postigli po pet. Robbie Fowler drži rekord za najbrže postignuti hat-trick, tri gola za Liverpool protiv Arsenala dao je za 4 minute i 23 sekunde, dok je 1999. godine igrač Manchester Uniteda Ole Gunnar Solskjær postigao četiri gola za dvanaest minuta igre ušavši u igru kao zamjena protiv Nottingham Foresta te je najbrži strijelac koji je postigao četiri gola. U utakmici između Arsenala i Southamptona na Highburyu 2003. godine Jermaine Pennant i Robert Pirès su postigli hat-trick za domaći tim. U 2007. godini, igrač Blackburna Roque Santa Cruz i igrač Wigana Marcus Bent su postigli hat-trikove u utakmici koju je Wigan pobijedio rezultatom 5-3. Samo četiri igrača, Les Ferdinand, Ian Wright, Didier Drogba i Wayne Rooney su postigli hat-trikove u dvije uzastopne ligaške utakmice. Hat-trickove koje su postigli Wayne Rooney 10. septembra 2011. godine, kao i Matthew Le Tissier 19. augusta 1995. godine su postignuti iz šuteva koji su se sastojali od jedanaesteraca ili slobodnih udaraca. Alan Shearer je dao tri ili više golova jedanaest puta u Premijer ligi, više nego bilo koji drugi igrač. Robbie Fowler je postigao devet hat-trikova; Thierry Henry i Michael Owen su dali po osam. Pet nogometaša je postiglo hat-trikove za tri različita kluba: Yakubu Aiyegbeni (Blackburn Rovers, Everton i Portsmouth); Nicolas Anelka (Arsenal, Chelsea i Manchester City); Kevin Campbell (Arsenal, Everton i Nottingham Forest); Les Ferdinand (Newcastle United, Queens Park Rangers i Tottenham Hotspur) i Teddy Sheringham (Manchester United, Tottenham Hotspur i Portsmouth). Odbor "Dubious Goals" je odlučio ponekad da nakon utakmice neki od igrači nije postigao hat-trik jer je jedan od golova pogrešno pripisan. Igrač Southamptona Egil Østenstad je mislio da je postigao hat-trick protiv Manchester Uniteda 1996. godine, ali je odbor zaključio da je jedan od golova bio autogol igrača Manchestera koji je postigao Denis Irwin. Prvi gol Nicolasa Anelke za Manchester City u septembru 2002. godine je kasnije pripisan kao autogol za igrača Evertona Tomasza Radzinskog. Gol Javiera Hernándeza protiv Aston Ville u novembru 2011. godine je poništen i pripisan kao autogol Ronu Vlaar.